[{"text_idx": "#000000", "text": "Kiprest, tresna teknologiko berritzailea, desGAITASUNA edota osasun-nahasmenduak dituztenek jarduera fisikoa egitea errazteko"}, {"text_idx": "#000001", "text": "GaituzSport erreferentzia da jarduera fisiko inklusiboan metodologia eta tresna berritzaileak garatzen. Hortxe, Kiprest: laguntzarako plataforma digitala, desgaitasuna edota osasun-nahasmenduak dituztenek jarduera fisikoa edota kirola egitea errazteko, haien inklusioaren alde."}, {"text_idx": "#000002", "text": "Tresna berria gure udal-jarduera eremuan kokatzen da, desGAITASUNA dutenek jarduera fisikoa eta kirola gainerakoen baldintza beretan egin ditzaten, kirol-testuinguru komunitario normalizatuetan."}, {"text_idx": "#000003", "text": "Kiprest aplikazio mugikorra da, informazio, koordinazio eta komunikazioari buruzkoa, punta-puntakoa, atzigarria, azkarra eta gai mugikor guztietatik erabilerraza. Native Progressive Web App-a, Irontec-ek diseinatu duen app-a, segurua eta goi-errendimendukoa da. Metodologia azkarretan oinarrituta dago, eta segurtasun-estandar handiak ditu erabiltzaileen pribatutasuna bermatzeko."}, {"text_idx": "#000004", "text": "Urte betez, beta moduan funtzionatu du Kiprest-ek GaituzSporten jarduera fisikoari eta osasunari buruzko programen erabiltzaile diren desGAITASUNA dutenekin, eta tresna ahalik eta optimizatuen eta eraginkorren izatea lortu arte testatu duten GaituzSporteko Arlo Teknikoko profesional eta instalazioetako kirol-monitoreekin. Gaur egun, tresna horretan interesa dutenen eskura dago."}, {"text_idx": "#000005", "text": "Zuretzat egokienak diren jarduera fisikoei eta kirol-jarduerei buruzko informazioa.\nJarduera fisikoak eta kirolak egiteko instalazioak.\nJarduera fisikoari buruzko gomendioak, desGAITASUNaren edo patologiaren arabera.\nGaituzSportek tresnak eta laguntza eskainiko dizkizu lehenengo saioetan.\nEtengabeko komunikazio-kanala, jarduera fisikoan eta osasunean espezializatutako GaituzSporteko profesionalen (Jarduera Fisikoaren eta Kirolaren Zientzietan lizentziatuak) aholku eta orientabidearekin, baita kirol-instalazioko kirol-teknikarienekin ere.\nJarduera fisikoko zure saioen koordinazioa eta bilakaeraren jarraipen pertsonalizatua, berariazko gomendioekin."}, {"text_idx": "#000007", "text": "Jarduera fisikoa eta kirola osasunerako eta gizarte-inklusiorako tresna baliotsuak dira. Pertsona GUZTIEK egin ditzakete jarduera fisikoa eta kirola, GaituzSportek eskaintzen ditugun baliabide egokien bidez."}, {"text_idx": "#000008", "text": "Bideo honetan Kiprest azalduko dizugu modu bisualean, benetako erabiltzaileen eskutik: esaterako, Marta Sa\u0301nchez, iktus batek eragindako desGAITASUNA duena. Sofa eta bizimodu sedentarioa atzera utzi eta kiroldegira joan eta jarduera fisikoari ekiteko motibazioa eman zion aplikazioak Martari, eta horren bizi-kalitatea nabarmen hobetu zen."}]